Държавен вестник, бр. 86, 2016 г., стр. 11

БРОЙ  86	
Д Ъ Р Ж А В Е Н  В Е С Т Н И К 	
СТР.  11  
ект“ се добавя „включително“ и се създава 
изречение второ: „Предложенията на народните 
представители, с изключение на тези, които се 
отнасят до редакционни или правно-технически 
поправки, се аргументират.“
5. Досегашната ал. 5 става ал. 6 и в нея 
думите „ал. 4“ се заменят с „ал. 5“.
§ 15. В чл. 87 се правят следните изменения 
и допълнения:
1. Създава се нова ал. 6:
„(6) Докладът по чл. 84, т. 16 от Консти-
туцията се обсъжда, след като Народното 
събрание изслуша становището на комисията 
и изложението на председателя на Върховния 
касационен съд, съответно председателя на 
Върховния административен съд или главния 
прокурор в рамките на по 10 минути. Обсъж-
дането продължава с изказвания на народни 
представители, в които могат да се съдържат 
и въпроси към председателя на Върховния 
касационен съд, съответно председателя на 
Върховния административен съд или главния 
прокурор, който е длъжен да им отгово-
ри. При обсъждането на доклада народните 
представители може да поставят и въпроси, 
постъпили писмено от граждани, институции 
и неправителствени организации във връзка с 
доклада, на които председателят на Върховния 
касационен съд, съответно председателят на 
Върховния административен съд или главният 
прокурор отговаря.“
2. Досегашната ал. 6 става ал. 7 и в нея 
думите „ал. 1“ се заменят с „чл. 84, т. 17 от 
Конституцията“.
3. Досегашните ал. 7 и 8 стават съответно 
ал. 8 и 9.
4. Досегашната ал. 9 става ал. 10 и в нея 
думите „ал. 7“ се заменят с „ал. 8“.
5. Досегашната ал. 10 става ал. 11.
§ 16. В чл. 92 се правят следните изменения 
и допълнения:
1. В ал. 1 изречение пето се изменя така: 
„Отговорът е писмен, когато народният пред-
ставител е изразил изрично писмено желание за 
това, когато се поставя въпрос, засягащ лични 
права или интереси, или когато отправените 
въпроси съдържат искания за предоставяне на 
подробни числови данни.“
2. В ал. 4 се създава изречение трето: „Когато 
отсъствието е повече от три пъти, министърът 
отговаря писмено в 7-дневен срок от деня на 
последното отсъствие.“
§ 17. В чл. 110 се правят следните изменения:
1. В ал. 1 думите „проучвания и анкети“ 
се заличават.
2. В ал. 3 думата „раздава“ се заменя с 
„предоставя“.
§ 18. Създава се чл. 110а:
„Чл. 110а. (1) Народното събрание или из-
браните от него комисии могат да извършват 
проучвания и анкети по въпроси, засягащи 
държавни или обществени интереси.
(2) Парламентарните комисии могат да 
задължават министри и длъжностни лица да 
се явяват на техните заседания и да отгова-
рят на поставените въпроси. Заинтересовани 
организации и граждани могат да присъстват 
на тези заседания.“
§ 19. В чл. 124 изречение второ се изменя 
така: „Народното събрание изслушва минис-
тър-председателя или заместник министър-
председател.“
§ 20. Създава се чл. 145а:
„Чл. 145а. Комисията за борба с корупцията, 
конфликт на интереси и парламентарна етика 
дава разяснения на народните представители 
относно прилагането на етичните норми за 
поведение. По искане на народния предста-
вител даването на разяснения може да бъде 
конфиденциално.“
§ 21. Член 148 се изменя така:
„Чл. 148. (1) Комисията за борба с корупци-
ята, конфликт на интереси и парламентарна 
етика установява нарушение по този раздел 
и се произнася с решение, с което може да 
наложи следните мерки:
1. забележка;
2. порицание;
3. временно отстраняване от едно до три 
заседания на комисия.
(2) При определяне на мярката комисията 
взема предвид тежестта на нарушението и не-
говия епизодичен, повтарящ се или системен 
характер.
(3) Отстраненият от заседание народен 
представител не получава възнаграждение за 
заседанията, от които е бил отстранен.“
§ 22. В глава дванадесета, раздел II се 
създава чл. 148а:
„Чл. 148а. (1) Всеки народен представител, 
физическо или юридическо лице може да 
подаде жалба или сигнал за нарушение на 
етичните норми за поведение до Комисията 
за борба с корупцията, конфликт на интереси 
и парламентарна етика по ред, определен с 
правилата по ал. 4.
(2) Комисията за борба с корупцията, кон-
фликт на интереси и парламентарна етика взема 
решение за налагане на мярка по чл. 148, ал. 1, 
след като изслуша народния представител и 
се запознае с всички материали, свързани с 
нарушението на етичните норми за поведение. 
Комисията публикува решението в публичен 
регистър на Народното събрание, след като го 
съобщи на народния представител. 
(3) Народният представител има право 
да изрази становище по решението, което се 
публикува в регистъра по ал. 2.
(4) Комисията по ал. 1 приема правила по 
прилагането на този раздел.“
§ 23. В § 7 от допълнителните разпоредби 
навсякъде думата „раздаването“ са заменя 
с „предоставянето“, а думата „раздаване“ се 
заменя с „предоставяне“.
§ 24. В приложението към правилника 
„Финансови правила по бюджета на Народното 
събрание“ се правят следните изменения: